**JURIDINIŲ ASMENŲ REGISTRO DUOMENŲ TEIKIMO SUTARTIS**

Nr.

Vilnius

**Valstybės įmonė Registrų centras** (toliau – TEIKĖJAS), atstovaujama Konsultacijų centro vadovės Jurgitos Jakeliūnaitės, veikiančios pagal 2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite finansų įstaigos pavadinimą]. (toliau – GAVĖJAS), atstovaujamas (-a) [įveskite atstovo pareigas, vardą, pavardę], veikiančio (-ios) pagal [įveskite atstovavimo pagrindą, datą ir įgaliojimo numerį], toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią Juridinių asmenų registro duomenų teikimo sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja GAVĖJUI Sutartyje nustatytomis sąlygomis ir tvarka saugiai *web* priemonėmis (elektroninių ryšių tinklais) teikti Juridinių asmenų registro duomenis, informaciją ir dokumentų kopijas (toliau – Duomenys), o GAVĖJAS įsipareigoja gautus Duomenis naudoti Sutartyje nurodytu tikslu, sąlygomis bei tvarka ir sumokėti TEIKĖJUI už teikiamus duomenis Sutartyje nustatyta tvarka.
2. TEIKĖJO teikiamų GAVĖJUI Duomenų apimtis:
	1. trumpasis išrašas (identifikaciniai duomenys) apie juridinį asmenį;
	2. trumpasis išrašas (identifikaciniai duomenys) apie filialą ar atstovybę;
	3. pagrindinių duomenų išrašas apie juridinį asmenį;
	4. pagrindinių duomenų išrašas apie filialą ar atstovybę;
	5. išplėstinis išrašas;
	6. išplėstinis išrašas su istorija;
	7. duomenys apie finansinę atskaitomybę, finansinės atskaitomybės ataskaitų (balanso, pelno (nuostolių) ataskaitos, pinigų srautų ataskaitos ar nuosavo kapitalo pokyčių ataskaitos) duomenų išrašai bei susijusių dokumentų kopijos;
	8. juridinio asmens, filialo ar atstovybės dokumentų, saugomų elektroniniame dokumentų archyve, kopijos.
3. Juridinių asmenų registro išrašuose nurodomų registro Duomenų apimtys yra nustatytos Juridinių asmenų registro tvarkymo taisyklėse.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB 6 straipsnio 1 dalies c punktu;
	2. Lietuvos Respublikos civilinio kodekso 2.72 straipsnio 2 dalimi;
	3. Lietuvos Respublikos valstybės informacinių išteklių valdymo įstatymo 27 straipsnio 8 dalimi;
	4. Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (toliau – Juridinių asmenų registro nuostatai), 230, 231 punktais, 233.2 papunkčiu, 236, 240 punktais;
	5. Juridinių asmenų registro tvarkymo taisyklių, patvirtintų valstybės įmonės Registrų centro generalinio direktoriaus 2019 m. gruodžio 18 d. įsakymu Nr. VE-639 (1.3E) „Dėl Juridinių asmenų registro tvarkymo taisyklių tvirtinimo“, 68 punktu.
2. Duomenys gaunami vadovaujantis:
	1. Reglamento (ES) 2016/679 6 straipsnio 1 dalies c punktu;
	2. Lietuvos Respublikos civilinio kodekso 2.72 straipsnio 3 dalimi;
	3. Lietuvos Respublikos valstybės informacinių išteklių valdymo įstatymo 26 straipsnio 3 dalimi;
	4. Lietuvos Respublikos pinigų plovimo ir teroristų finansavimo prevencijos įstatymo 9 straipsnio 1, 15–17 dalimis, 10 straipsnio 4 dalimi, 12 straipsnio 1 ir 3 dalimis, 6 dalies 2 punktu, 8 dalimi;
	5. Lietuvos Respublikos vartojimo kredito įstatymo 8 straipsnio 1 dalimi, 4 dalies 2 punktu;
	6. Lietuvos banko valdybos 2015 m. vasario 12 d. nutarimo Nr. 03-17 „Dėl Finansų rinkos dalyviams skirtų nurodymų, kuriais siekiama užkirsti kelią pinigų plovimui ir (arba) teroristų finansavimui, patvirtinimo“ 55 punktu ir 56.2 papunkčiu;
	7. Juridinių asmenų registro nuostatų 236, 241 ir 242 punktais.

**III SKYRIUS**

**DUOMENŲ NAUDOJIMO TIKSLAS**

1. Duomenų naudojimo tikslai:
	1. Duomenys naudojami GAVĖJO potencialių ir esamų klientų fizinių ir juridinių asmenų (valdymo organų, dalyvių), jų atstovų tapatybės nustatymo, vykdant pinigų plovimo ir teroristų finansavimo prevenciją ir įgyvendinant pinigų plovimo ir teroristų finansavimo prevencijos priemones, tikslu;
	2. GAVĖJAS, teikdamas finansines paslaugas, teikiamus duomenisnaudoja atlikdamas būsimų ir esamų klientų mokumo, kreditingumo bei finansinės veiklos, veiklos tęstinumo, valdymo struktūros (ir jos kitimo), teisinio statuso (ir jo kitimo) vertinimą, siekdamas įvertinti kliento patikimumą, prieš pradėdamas dalykinius santykius.

**IV SKYRIUS**

**SUTARTIES ŠALIŲ TEISĖS IR PAREIGOS**

1. TEIKĖJAS įsipareigoja:
	1. teikti Duomenis Sutartyje nustatyta tvarka ir sąlygomis;
	2. Sutarties 8.2 papunktyje nustatyta tvarka informuoti GAVĖJĄ apie Sutartyje nustatytos Duomenų teikimo ir naudojimo tvarkos bei Sutarties 1 priede „Duomenys ir jų teikimo sąlygos“ (toliau – Sutarties 1 priedas) nurodytų Duomenų teikimo ir naudojimo sąlygų pakeitimą;
	3. GAVĖJO pateiktus asmens duomenis naudoti GAVĖJO vartotojui (-ams) identifikuoti TEIKĖJO vartotojų identifikacinėje sistemoje, Sutarties vykdymo tikslais. GAVĖJO pateiktus asmens duomenis saugoti 10 (dešimt) metų po Sutarties pasibaigimo, o pasibaigus asmens duomenų saugojimo laikotarpiui, asmens duomenis sunaikinti;
	4. užtikrinti iš GAVĖJO gautų asmens duomenų apsaugą savo lėšomis ir priemonėmis, vadovaudamasis Lietuvos Respublikoje galiojančiais teisės aktais;
	5. užtikrinti teikiamų Duomenų saugumą ir teisingumą tik iki tol, kol Duomenys pasieks GAVĖJĄ;
	6. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. TEIKĖJAS turi teisę:
	1. reikalauti iš GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus Duomenų tvarkymo reikalavimus, Duomenis tvarko tik Duomenų tvarkymo tikslais ir Duomenų tvarkymo faktiniu pagrindu;
	2. vienašališkai keisti Sutartyje nustatytą duomenų teikimo ir naudojimo tvarką ir (ar) Sutarties 1 priede nurodytas Duomenų teikimo ir naudojimo sąlygas pranešdamas GAVĖJUI apie tai viešo paskelbimo būdu TEIKĖJO interneto svetainėje ir (ar) elektroniniu paštu Sutarties XII skyriuje „Šalių rekvizitai“ nurodytu GAVĖJO elektroninio pašto adresu prieš 30 (trisdešimt) kalendorinių dienų iki Duomenų teikimo tvarkos ir (ar) sąlygų pasikeitimo;
	3. paaiškėjus aplinkybėms dėl Duomenų tvarkymo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai ir Juridinių asmenų registro valdytojai – Lietuvos Respublikos teisingumo ministerijai;
	4. be atskiro įspėjimo, GAVĖJUI neapmokėjus PVM sąskaitos faktūros per 30 (trisdešimt) kalendorinių dienų nuo PVM sąskaitos faktūros gavimo dienos, sustabdyti Duomenų teikimą pagal Sutartį. Duomenų teikimas atnaujinamas GAVĖJUI apmokėjus PVM sąskaitą faktūrą;
	5. sustabdyti Duomenų teikimą informuodamas apie tai GAVĖJĄ, jeigu GAVĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus Duomenų tvarkymo reikalavimus, jeigu užfiksuojama ar pagrįstai įtariama grėsmė teikiamų Duomenų konfidencialumui ir (ar) jei GAVĖJAS nepakankamai užtikrina pateiktų Duomenų saugą ir (ar) tvarko Duomenis kitais, Sutartyje nenumatytais tikslais.
3. GAVĖJAS įsipareigoja:
	1. laikytis Sutartyje numatytų Duomenų tvarkymo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose;
	2. gautus Duomenis tvarkyti tik Sutartyje nurodytais duomenų tvarkymo tikslais ir tik esant bent vienai Reglamento (ES) 2016/679 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 5.1 papunktyje, laikydamasis Reglamento (ES) 2016/679 5 straipsnyje nustatytų su asmens duomenų tvarkymu susijusių principų;
	3. rinkti tik tuos duomenis, kurie reikalingi Sutartyje nurodytiems tikslams pasiekti ir, TEIKĖJUI pareikalavus, įrodyti prašomų pateikti Duomenų ryšį su Duomenų tvarkymo tikslais ir Duomenų tvarkymo faktiniu pagrindu. TEIKĖJUI pareikalavus, tokie įrodymai turi būti pateikti nedelsiant, bet ne vėliau kaip per 3 (tris) darbo dienas nuo reikalavimo raštu ar elektroniniu paštu Sutarties XII skyriuje „Šalių rekvizitai“ nurodytais adresais gavimo dienos;
	4. nedelsdamas, tačiau ne vėliau kaip per 3 (tris) darbo dienas nuo Sutarties 8.1 papunktyje nurodyto reikalavimo gavimo dienos, pateikti TEIKĖJUI informaciją, nurodytą Sutarties 8.1 papunktyje;
	5. vadovaudamasis Lietuvos Respublikoje galiojančiais teisės aktais, užtikrinti gautų Duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti Duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų Duomenų pobūdį ir jų tvarkymo keliamą riziką. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;
	6. nedelsdamas sunaikinti Duomenis, kai šie Duomenys nebereikalingi jų tvarkymo tikslais;
	7. prisiimti visišką atsakomybę už Duomenų konfidencialumą ir saugą nuo Duomenų gavimo momento;
	8. už renkamus Duomenis sumokėti TEIKĖJUI atlyginimą Sutarties V skyriuje „Apmokėjimas ir atsiskaitymo tvarka“ nustatyta tvarka ir sąlygomis;
	9. netinkamai vykdydamas Sutartį, kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;
	10. neperduoti ir neatskleisti pagal Sutartį gautų Duomenų trečiosioms šalims, jei kitaip nenustatyta Sutartyje ar Lietuvos Respublikoje galiojančiuose teisės aktuose;
	11. užtikrinti, kad kiekvienas Duomenų vartotojas, nurodytas Sutarties 3 priede „Duomenų vartotojų sąrašas“ (toliau – Sutarties 3 priedas), vadovaudamasis Sutartimi, Duomenis tvarkytų tik Sutartyje nurodytais duomenų naudojimo tikslais, turėdamas teisėtą Duomenų tvarkymo faktinį pagrindą, neatskleisdamas jų trečiosioms šalims, jei kitaip nenustatyta Sutartyje ar Lietuvos Respublikoje galiojančiuose teisės aktuose, saugotų suteiktus prisijungimo duomenis ir neatskleistų jų tretiesiems asmenims;
	12. užtikrinti, kad kiekvienas Duomenų vartotojas, nurodytas Sutarties 3 priede, susipažintų su teisės aktais, nurodytais Sutarties 10 punkte, ir įsipareigotų jų laikytis;
	13. užtikrinti, kad kiekvienas Duomenų vartotojas, nurodytas Sutarties 3 priede, būtų pasirašęs Konfidencialumo pasižadėjimą, parengtą pagal Sutarties 2 priedą „Konfidencialumo pasižadėjimo forma“ (toliau – Sutarties 2 priedas);
	14. pasikeitus Duomenų vartotojams ir kitai informacijai, nurodytai Sutarties 3 priede, nedelsdamas, tačiau ne vėliau kaip per 3 (tris) darbo dienas, pateikti TEIKĖJUI atnaujinamus Duomenis ar (ir) kitą pasikeitusią informaciją;
	15. nedelsdamas informuoti TEIKĖJĄ:
		1. apie prarastą individualų GAVĖJO kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie interneto programos ir (ar) kai atimama teisė Duomenų vartotojui atlikti paiešką Duomenų bazėse;
		2. jeigu vienu slaptažodžiu naudojasi keli asmenys ir (ar) jeigu įtariama, kad slaptažodis tapo žinomas kitam (-iems) asmeniui (-ims) bei kitais atvejais, jeigu manoma, kad reikia keisti slaptažodį;
		3. kai GAVĖJO nurodytas Duomenų vartotojas nušalinamas nuo darbo (pareigų);
		4. kai pasibaigia GAVĖJO nurodyto Duomenų vartotojo darbo teisiniai santykiai su GAVĖJU;
		5. kai GAVĖJO nurodytas Duomenų vartotojas praranda patikimumą ir neatitinka informacinių sistemų veiklą reglamentuojančių teisės aktų nustatytų išorinio informacinių sistemų naudotojo kvalifikacinių reikalavimų;
		6. pasikeitus GAVĖJO nurodytų Duomenų vartotojų duomenims, pateiktiems Sutarties 3 priede;
		7. apie pastebėtus klaidingus ar netikslius Duomenis per 3 (tris) kalendorines dienas nuo dienos, kada buvo pastebėti tokie Duomenys;
	16. GAVĖJAS turi teisę:
	17. gauti Duomenis Sutartyje nustatyta tvarka ir sąlygomis, turėdamas teisėtą ir pagrįstą Duomenų tvarkymo pagrindą Duomenų tvarkymo tikslais;
	18. kreiptis į TEIKĖJĄ raštu, kad, užtikrinus Sutarties įsipareigojimų vykdymą, būtų vėl atnaujintas Duomenų teikimas, jei jis buvo sustabdytas Sutarties 8.5 papunktyje numatytais atvejais. TEIKĖJAS, įvertinęs iš GAVĖJO gautą informaciją, gali atnaujinti Duomenų teikimą.
4. GAVĖJAS, pasirašydamas Sutartį, patvirtina, kad yra susipažinęs su Reglamentu (ES) 2016/679 ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ (toliau – Saugos nuostatai), ir įsipareigoja jų laikytis. Saugos nuostatai skelbiami Teisės aktų registre <https://www.e-tar.lt/portal/lt/legalAct/83cc93a03eb311e7b66ae890e1368363/asr>.

**V SKYRIUS**

**APMOKĖJIMAS IR ATSISKAITYMO TVARKA**

1. Duomenys teikiami atlygintinai. Atlyginimo dydžiai už naudojimąsi TEIKĖJO teikiamais Duomenimis yra nustatyti Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąraše, patvirtintame Lietuvos Respublikos Vyriausybės 2020 m. liepos 8 d. nutarimu Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ (toliau – Įkainiai), bei skelbiami Lietuvos Respublikos teisės aktų nustatyta tvarka Teisės aktų registre: <https://www.e-tar.lt/portal/lt/legalAct/b1b0ff90c2a911ea9815f635b9c0dcef>. Pasikeitus Įkainiams (arba įsigaliojus naujiems teisės aktams, reglamentuojantiems atlyginimo dydžius), GAVĖJAS įsipareigoja mokėti TEIKĖJUI, vadovaudamasis galiojančių teisės aktų nuostatomis, t. y. už teikiamus Duomenis mokėti pagal pakeistus (ar nustatytus naujus) atlyginimo dydžius.
2. TEIKĖJAS kiekvieno mėnesio pradžioje Sutarties 13 punkte nustatyta tvarka pateikia GAVĖJUI PVM sąskaitą faktūrą už per praėjusį mėnesį atliktą Duomenų teikimą.
3. PVM sąskaitos faktūros GAVĖJUI pateikiamos jas skelbiant TEIKĖJO interneto puslapyje <https://www.registrucentras.lt/usr/sf.php> ir paštu nėra siunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami Sutarties 3 priede nurodyti asmenys, kuriems suteikiama teisė peržiūrėti PVM sąskaitas faktūras.
4. GAVĖJAS PVM sąskaitą faktūrą turi apmokėti per 14 (keturiolika) kalendorinių dienų nuo jos pateikimo GAVĖJUI dienos.
5. Laiku neapmokėjęs pateiktos PVM sąskaitos faktūros, GAVĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.
6. Sutarties Šalys susitaria, kad GAVĖJUI tinkamai nevykdant piniginių prievolių pagal bet kurią su TEIKĖJU sudarytą paslaugų ir (ar) duomenų teikimo sutartį, TEIKĖJAS GAVĖJO mokėjimus paskirstys savo nuožiūra, pirmenybę teikdamas seniausiems GAVĖJO įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti trečiosioms šalims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 22 punkte numatytus atvejus, daromi tarp Šalių pasirašant papildomus susitarimus dėl Sutarties keitimo ar papildymo.
2. Pasikeitus Sutartyje nurodytų teisės aktų nuostatoms, taip pat Sutarties 8.2 papunktyje ir 11 punkte numatytais atvejais, Sutartis nekeičiama, o taikomos aktualios teisės aktų nuostatos arba TEIKĖJO vienašališkai pakeista Duomenų teikimo ir naudojimo tvarka ir (ar) sąlygos, apie kurias TEIKĖJAS praneša GAVĖJUI Sutarties 8.2 papunktyje nustatyta tvarka.
3. Šios Sutarties 22 punkte numatyti pakeitimai įsigalioja Sutarties 8.2 papunktyje numatyta tvarka. Kiti Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
4. Sutarties 9.14 papunktyje numatytais atvejais Sutartis nekeičiama, o GAVĖJAS šiame papunktyje nurodyta tvarka ir terminais pateikia TEIKĖJUI pagal Sutarties 3 priede „Duomenų vartotojų sąrašas“ nurodytą informaciją parengtą pasirašytą prašymą pakeisti Sutarties 3 priede „Duomenų vartotojų sąrašas“ duomenų vartotojus ir (arba) kitą informaciją. Prašymas išsiunčiamas Sutarties rekvizituose TEIKĖJO nurodytu el. paštu.
5. Visi Sutarties pakeitimai ir papildymai laikomi neatskiriama Sutarties dalimi.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl neišsiųsto ar laiku nepateikto pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutarties 32 punkte nustatyta tvarka;
	3. netekus galios teisės aktams, reglamentuojantiems Šalių teisę teikti ar gauti Duomenis, arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, dėl kurių TEIKĖJAS netenka teisės tvarkyti ir teikti Duomenis, o GAVĖJAS gauti Duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
3. Sutarties nutraukimo vienašališkai sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimties) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimties) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį, bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – Pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Sutarties XII skyriuje „Šalių rekvizitai“ nurodytais adresais ar elektroniniais paštais.
2. Jei Pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei Pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutarties XII skyriuje „Šalių rekvizitai“ nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas „Duomenys ir jų teikimo sąlygos“;
	2. 2 priedas „Konfidencialumo pasižadėjimo forma“;
	3. 3 priedas „Duomenų vartotojų sąrašas“.

**XII SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS****Valstybės įmonė Registrų centras**Juridinio asmens kodas 124110246PVM mokėtojo kodas LT241102419Buveinė Lvivo g. 25-101, 09320 VilniusEl. p. versloklientai@registrucentras.ltTel. (8 5) 262 2222A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AS Lietuvos skyrius,banko kodas 40100A. s. LT677300010095519600„Swedbank“, AB, banko kodas 73000  | **GAVĖJAS** |
| [įveskite juridinio asmens pavadinimą] Juridinio asmens kodas [įveskite juridinio asmens kodą]PVM mokėtojo kodas [įveskite PVM mokėtojo kodą]BuveinėPašto indeksas, miestas [įveskite adresą, pašto indeksą, miestą]Adresas korespondencijaiEl. p. [įveskite el. paįto adresą]Tel. [įveskite telefono numerį] A. s. [įveskite atsiskaitomosios sąsk. nr.]Banko pavadinimas įveskite banko pavadinimą]Banko kodas [įveskite banko kodą] |
|  |
|  |
|
|  |
| Konsultacijų centro vadovė Jurgita Jakeliūnaitė |  | [Pareigos, vardas, pavardė] |
|  |  |  |
| (Parašas)\* A. V.\*\* |  | (Parašas)\* A. V.\*\* |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite pasirašymo dienos datą iš kalendoriaus] |

\* Fizinio parašo rekvizitas netaikomas, kai Sutartis yra elektroninė.

\*\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

\_\_\_\_\_\_\_\_\_\_\_\_\_\_\_\_\_\_

 Juridinių asmenų registro duomenų teikimo

 sutarties Nr.

 1 priedas

**DUOMENYS IR JŲ TEIKIMO SĄLYGOS**

1. Duomenųteikimo terminas, būdas, paieškos kriterijai ir formos:
	1. duomenys teikiami visą Sutarties galiojimo laiką;

1.2. duomenys teikiami web priemonėmis (elektroninių ryšių tinklais) atliekant paiešką Juridinių asmenų registro duomenų bazėje pagal:

1.2.1. juridinio asmens, filialo ar atstovybės kodą arba pavadinimą;

1.2.2. asmenį, susijusį su juridiniu asmeniu, filialu ar atstovybe;

1.3. duomenys teikiami juos peržiūrint GAVĖJO kompiuteryje;

1.4. teikiamų duomenų apimtis nurodoma Sutartyje.

 2. Duomenų formatas:specialus.

3. Elektroninio ryšio protokolas: https.

4. Programinė įranga, tinkama duomenims gauti: interneto naršyklė *Microsoft Edge*, *Mozilla Firefox* arba *Google Chrome* su *JavaScript* ir *Cookies* palaikymu. Kokybiškas duomenų teikimas garantuojamas tik naršyklėms, kurių versijų numeris yra arba naujausias, arba atsilieka nuo jo ne daugiau kaip per 2 laidas.

5. Prisijungimo tvarka:

5.1. GAVĖJAS Sutarties 3 priede pateikia išorinį (-ius) IP adresą (-us), iš kurio (-ių) bus kreipiamasi į TEIKĖJO duomenų banką, nurodydamas duomenų vartotojus.

5.2. duomenų vartotojų sąraše (Sutarties 3 priedas) GAVĖJAS nurodo atsakingo asmens el. pašto adresą (nurodoma, jei sąraše daugiau nei vienas vartotojas), TEIKĖJAS tuo adresu išsiunčia vartotojo registracijos anketą. Gavęs anketą, GAVĖJO atsakingas asmuo siunčia ją Sutarties 3 priede nurodytiems duomenų vartotojams;

5.3. vartotojo registracijos anketoje duomenų vartotojas nurodo pavardę, vardą, asmens kodą, telefono numerį, el. pašto adresą ir slaptažodį. Slaptažodžiu duomenų vartotojas galės naudotis, tik gavęs el. paštu TEIKĖJO pranešimą apie jam suteiktą vartotojo vardą;

5.4. kiekvienas duomenų vartotojas, atliekantis paiešką, turi turėti savo vartotojo vardą, kurį suteikia TEIKĖJAS, ir slaptažodį, kurį sugalvojo registracijos metu pats. Be to, jis privalo kreiptis iš vieno IP adreso, nekintančio prisijungimo sesijos metu;

5.5. duomenų paieška atliekama https://www.registrucentras.lt/jar/reg.php interneto puslapyje;

5.6. https://www.registrucentras.lt/vart/Login-form.do interneto puslapyje duomenų vartotojas gali pasikeisti slaptažodį;

5.7. pamiršęs slaptažodį, GAVĖJAS https://www.registrucentras.lt/jar/reg.php interneto puslapyje gali pasikeisti slaptažodį.

6. Duomenų saugą užtikrinančios priemonės:

6.1. TEIKĖJAS duomenų saugą užtikrina vadovaudamasis valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“;

 6.2. GAVĖJAS turi teisę naudotis duomenų teikimo sistema iš vartotojų sąraše nurodyto (-ų) išorinio (-ų) IP adreso (-ų). TEIKĖJAS, pastebėjęs, kad GAVĖJAS su jam suteiktu vartotojo vardu ir slaptažodžiu peržiūri duomenis ne iš Gavėjonurodyto išorinio IP adreso, neleidžia jam naudotis duomenų teikimo sistema. Jei GAVĖJAS, sudarydamas šią Sutartį, tokio IP adreso nenurodo, jam leidžiama naudotis duomenų teikimo sistema, kreipiantis iš bet kurio IP adreso;

6.3. GAVĖJAS garantuoja gautų duomenų apsaugą savo lėšomis ir priemonėmis pagal galiojančius Lietuvos Respublikos teisės aktus.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS**[įveskite juridinio asmens pavadinimą] |
|  |  |  |
| Konsultacijų centro vadovė Jurgita Jakeliūnaitė |  | [įveskite pareigas, vardą, pavardę] |
|  |  |  |
| (Parašas) A. V. |  | (Parašas)A. V. |

\_\_\_\_\_\_\_\_\_\_\_\_\_\_\_\_\_\_

Juridinių asmenų registro duomenų teikimo

sutarties Nr.

 2 priedas

(**Konfidencialumo pasižadėjimo forma)**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(GAVĖJO nurodyto duomenų vartotojo vardas, pavardė)

**Pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_ d.

Sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nustatytu tikslu;

(Sutarties pavadinimas)

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas pranešti TEIKĖJUI elektroniniu paštu pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 10 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas, pavardė) (Parašas, data)

\_\_\_\_\_\_\_\_\_\_\_\_\_\_\_\_\_\_

 Juridinių asmenų registro duomenų teikimo

 sutarties Nr.

 3 priedas

**DUOMENŲ VARTOTOJŲ SĄRAŠAS**

|  |  |  |  |  |  |
| --- | --- | --- | --- | --- | --- |
| **Nr.** | **Vardas, pavardė** | **Pareigos** | **Telefono numeris** | **Elektroninio pašto adresas** | **Išorinis IP adresas\*** |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras (esant galimybei, nurodyti ne mažiau nei du asmenis):

|  |  |  |  |  |  |
| --- | --- | --- | --- | --- | --- |
| **Nr.** | **Vardas, pavardė** | **Pareigos** | **Telefono numeris** | **Elektroninio pašto adresas** | **Išorinis IP adresas\*** |
|  |  |  |  |  |  |

Atsakingas asmuo\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , elektroninio pašto adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

\*Nurodomas statinis (pastovus) IP adresas arba nurodoma, jog IP adresas yra dinaminis (kintamas).

*\*\** Nurodoma, jei Duomenų vartotojų sąraše yra daugiau nei vienas Duomenų vartotojas.

|  |
| --- |
| **GAVĖJAS**[įveskite juridinio asmens pavadinimą] |
|  |
| [įveskite pareigas, vardą, pavardę]  |
|  |
| (Parašas)1. V.

  |